title: Bagdad
text: Bagdad (بغداد, Baghdad, en arabe) ye a prencipal ciudat y a capital d'Iraq, amás d'estar tamién a capital d'a provincia de Bagdad. A ciudat ye trescruzata por o río Tigris (afluent d'o río Eufrates, l'atro gran río de Mesopotamia).
  
  A suya población ye de 5.258.383 habitants (estimación de 2008), en una superficie de 734 km², con una densidat de población de 7.164,00 hab/km². Ye a ciudat con mayor numero d'habitants d'o país y a tercera d'Orient Meyo dimpués d'O Cairo y Teherán.
  
  Establita en o sieglo VIII por o Califato abasida, a ciudat tien una luenga historia, como ye evident en os suyos edificios y restas arqueolochicas. Dende a invasión d'Iraq en 2003 a ciudat fue ocupata por as tropas de l'Exercito estausunidense, dimpués d'os bombardeyos aerios d'a Guerra d'o Golfo, dende entonces a ciudat ha sufierto grieus danyos en as suyas infrastructuras, especialment entre la invasión d'Iraq de 2003 y la consiguient guerra d'Iraq que duró dica aviento de 2011. En os zaguers anyos la capital ha estau objetivo de numerosos ataques d'a guerrilla iraquí. Este conflicto militar tamién ha provocau una perda profunda y irreparable de l'herencio cultural y de piezas historicas. Dica hue a mayoria d'esfuerzos pa la reconstrucción s'han enfocau y destinau a la reconstrucción d'infrastructuras.
  
  Toponimia 
  En a versión en aragonés d'o Libro de Marco Polo promovida per Johan Ferrández d'Heredia lo nombre de Bagdad amaneixe como Baldach.
  
  Esporte 
  Dende a Primera Guerra Mundial a ciudat tien una important tradición de cursas de caballos que dentra en conflicto con os islamistas por as apuestas que van parellanas a istas cursas.
  
  Como en a mayor parte d'o mundo en Bagdad tamién ye popular o fútbol y ye a siede de beluns d'os mas importants equipos de futbol en Iraq, estando los mas conoixitos y populars o Al Quwa Al Jawiya  (Club d'Aviación), Al Zawra, Al Shurta (Policía) y  Al Talaba (Estudiants).
  
  Instalacions esportivas 
  O estadio mayor de Bagdad ye o estadio Al Shaab, un estadio multiusos que estió feito a suya devantadera en 1966.
  
  Localidaz achirmanatas 
    O Cairo (Echipto), dende 1978.
    Ammán (Chordania), dende 1989.
    Beirut (Liban).
     Saná (Yemen), dende 1989.
    Denver (Colorado).
  
  Referencias
  
  Vinclos externos 
  
   Pachina web oficial municipal de Bagdad.
    Historia de Bagdad.
   Mapa interactivo de Bagdad.
  
  Capitals d'Asia
  Localidaz d'Iraq